Les activitats de foment de la lectura tanquen novembre amb el Club de Lectura
2025-07-24

Després d’un mes d’intensa activitat, l’equip de Biblioteques Municipals de Burjassot tancarà novembre amb una nova acció de foment de la lectura pensada per a les veïnes i els veïns del municipi.

Serà el divendres dia 30 quan tindrà lloc una nova sessió del Club de Lectura, aquest mes dedicada a Eduardo Mendoza i a la seua novel·la “El misterio de la cripta embrujada”. La sessió serà a les 19 hores a la Casa de Cultura.

Es tanquen les activitats de novembre però les Biblioteques Municipals continuen treballant per a oferir noves propostes de foment de la lectura i d’animació lectora per al mes de desembre i per al nou any.